भैयाजी बनारसी का स्थान वाराणसी के विशिष्ट लोगों में रहा है. भैयाजी ने समाचार और अन्य आलेखों के अलाव अटल की कई आरंभिक कविताओं को भी अपने समाचार पत्र में स्थान दिया. इससे वाजपेयी को बनारस के अलहदा उत्सव धर्मी समाज को समझने का एक बड़ा मौका मिला. इसके अलावा इसी अखबार के माध्यम से उन्होंने नाना जी देशमुख और बाला साहब देवरस से भी संपर्क स्थापित किया. इसके बाद उन्होंने उस दौर में बनारस के एकमात्र सांध्यकालीन समाचार पत्र 'स्वदेश' के लिए काम करते हुए वाराणसी के कुछ सांस्कृतिक कार्यक्रमों में समाचार संकलन भी किया था.